CELEX: 32017R0120
Language: et
Date: 2017-01-24 00:00:00
Title: Komisjoni rakendusmäärus (EL) 2017/120, 24. jaanuar 2017, milles käsitletakse teatavate Ecuadorist pärit toodete suhtes kvootide raames kohaldatavaid erandeid päritolureeglitest, mis on sätestatud ühelt poolt Euroopa Liidu ja selle liikmesriikide ning teiselt poolt Colombia, Peruu ja Ecuadori vahelise kaubanduslepingu II lisas

25.1.2017   
            
            
               ET
            
            
               Euroopa Liidu Teataja
            
            
               L 19/27
            
         KOMISJONI RAKENDUSMÄÄRUS (EL) 2017/120,
   24. jaanuar 2017,
   milles käsitletakse teatavate Ecuadorist pärit toodete suhtes kvootide raames kohaldatavaid erandeid päritolureeglitest, mis on sätestatud ühelt poolt Euroopa Liidu ja selle liikmesriikide ning teiselt poolt Colombia, Peruu ja Ecuadori vahelise kaubanduslepingu II lisas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 58 lõiget 1,
   ning arvestades järgmist:
   
               (1)
            
            
               Nõukogu kiitis otsusega (EL) 2016/2369 (2) heaks ühelt poolt Euroopa Liidu ja selle liikmesriikide ning teiselt poolt Colombia ja Peruu vahelise kaubanduslepingu protokolli (edaspidi „protokoll“) Euroopa Liidu nimel allkirjastamise, et võtta arvesse Ecuadori ühinemist osutatud lepinguga. Otsuse (EL) 2016/2369 kohaselt tuleb protokolli kohaldada ajutiselt kuni selle sõlmimiseks vajalike menetluste lõpuleviimiseni. Protokolli kohaldatakse ajutiselt alates 1. jaanuarist 2017.
            
         
               (2)
            
            
               Ühelt poolt Euroopa Liidu ja selle liikmesriikide ning teiselt poolt Colombia, Peruu ja Ecuadori vahelise kaubanduslepingu (edaspidi „leping“) II lisas on käsitletud mõiste „päritolustaatusega tooted“ määratlust ja halduskoostöö viise. Mitmete toodete puhul on kõnealuse lisa liites 2A ette nähtud erandid lisas aastakvootide raames sätestatud päritolureeglitest. Seepärast on vaja sätestada kõnealuste erandite kohaldamise tingimused Ecuadorist pärineva impordi jaoks.
            
         
               (3)
            
            
               Kooskõlas komisjoni rakendusmäärusega (EL) 2015/2447 (3) peaks lepingu II lisa liites 2A sätestatud kvoote haldama komisjon vabasse ringlusse lubamise deklaratsioonide aktsepteerimise kuupäevade kronoloogilise järjekorra alusel.
            
         
               (4)
            
            
               Tariifsete soodustuste saamiseks tuleb tolliasutusele esitada asjakohane päritolutõend.
            
         
               (5)
            
            
               Selleks et tagada protokolli alusel loodud kvoodisüsteemi sujuvat kohaldamist, tuleks käesoleva määruse kohaldamist alustada samal kuupäeval protokolli ajutise kohaldamisega.
            
         
               (6)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ühelt poolt Euroopa Liidu ja selle liikmesriikide ning teiselt poolt Colombia, Peruu ja Ecuadori vahelise kaubanduslepingu (edaspidi „leping“) II lisa liites 2A sätestatud päritolureeglitest erandite tegemine toimub käesoleva määruse lisas sätestatud kvootide raames.
   Artikkel 2
   Selleks et artiklis 1 sätestatud erandeid kohaldada, peab toodetega olema kaasas lepingu II lisas sätestatud päritolutõend.
   Artikkel 3
   Käesoleva määruse lisas sätestatud kvoote hallatakse vastavalt komisjoni rakendusmääruse (EL) 2015/2447 artiklitele 49–54.
   Artikkel 4
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. jaanuarist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. jaanuar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 269, 10.10.2013, lk 1.
   
      (2)  Nõukogu 11. novembri 2016. aasta otsus (EL) 2016/2369 ühelt poolt Euroopa Liidu ja selle liikmesriikide ning teiselt poolt Colombia ja Peruu vahelisele kaubanduslepingule Ecuadori kõnealuse lepinguga ühinemise arvesse võtmiseks lisatud ühinemisprotokolli liidu nimel allkirjastamise ja selle ajutise kohaldamise kohta (ELT L 356, 24.12.2016, lk 1).
   
      (3)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
   
      LISA
      Kaupade kombineeritud nomenklatuuri klassifitseerimise üldreeglitest olenemata on toote kirjelduse sõnastus vaid soovituslik. Soodustuskava on käesoleva lisa kontekstis kindlaks määratud käesoleva määruse vastuvõtmise ajal kehtivate CN-koodide raames.
      
                  Jrk-nr
               
               
                  CN-kood
               
               
                  Kauba kirjeldus
               
               
                  Kvoodi kehtivusaeg
               
               
                  Kvoodi maht (netomass tonnides, kui ei ole ette nähtud teisiti)
               
            
                  09.7501
               
               
                  3920 
               
               
                  Muud tahvlid, lehed, kiled, fooliumid ja ribad, plastist, v.a vahtplastist, armeerimata, lamineerimata, tugevdamata ja muul viisil teiste materjalidega kombineerimata
               
               
                  1.1.–31.12.
               
               
                  15 000 
               
            
                  09.7502
               
               
                  6108 22 00 
               
               
                  Naiste ja tüdrukute aluspüksid, silmkoelised või heegeldatud, keemilistest kiududest
               
               
                  1.1.–31.12.
               
               
                  200
               
            
                  09.7503
               
               
                  6112 31 
               
               
                  Meeste ja poiste supelkostüümid, silmkoelised või heegeldatud, sünteeskiududest
               
               
                  1.1.–31.12.
               
               
                  25
               
            
                  09.7504
               
               
                  6112 41 
               
               
                  Naiste ja tüdrukute supelkostüümid, silmkoelised või heegeldatud, sünteeskiududest
               
               
                  1.1.–31.12.
               
               
                  100
               
            
                  09.7505
               
               
                  6115 10 
               
               
                  Silmkoelised või heegeldatud tugisukad (näiteks veenilaiendite ravisukad)
               
               
                  1.1.–31.12.
               
               
                  25
               
            
                  09.7506
               
               
                  6115 21 00 
               
               
                  Muud sukkpüksid ja retuusid, sünteeskiududest, ühekordse lõnga joontihedusega alla 67 detsiteksi, silmkoelised või heegeldatud
               
               
                  1.1.–31.12.
               
               
                  40
               
            
                  09.7507
               
               
                  6115 22 00 
               
               
                  Muud sukkpüksid ja retuusid, sünteeskiududest, ühekordse lõnga joontihedusega vähemalt 67 detsiteksi, silmkoelised või heegeldatud
               
               
                  1.1.–31.12.
               
               
                  15
               
            
                  09.7508
               
               
                  6115 30 
               
               
                  Muud naiste sukad ja põlvikud, ühekordse lõnga joontihedusega alla 67 detsiteksi, silmkoelised või heegeldatud
               
               
                  1.1.–31.12.
               
               
                  25
               
            
                  09.7509
               
               
                  6115 96 
               
               
                  Muud sünteeskiududest sukad, silmkoelised või heegeldatud
               
               
                  1.1.–31.12.
               
               
                  175
               
            
                  09.7510
               
               
                  7321 
               
               
                  Rauast või terasest pliidid (k.a sisseehitatud keskkütte-kuumaveekatlaga), ahjud, kaminad, söepannid, gaasipõletid, soojendusplaadid jm mitteelektrilised kütteseadmed, nende osad
               
               
                  1.1.–31.12.
               
               
                  20 000  ühikut
               
            
                  09.7511
               
               
                  7323 
               
               
                  Rauast või terasest laua-, köögi- jm majapidamistarbed, nende osad; raud- või terasvill; nõudepesunuustikud, küürimis- või poleerimispadjakesed ja -kindad jms, rauast või terasest
               
               
                  1.1.–31.12.
               
               
                  50 000 
               
            
                  09.7512
               
               
                  7325 
               
               
                  Muud rauast või terasest valatud tooted
               
               
                  1.1.–31.12.
               
               
                  50 000